
8 DR.31.3.2006 

 

besar domestik dan multinasional (MNC).  Usaha akan turut dilaksanakan bagi 
meningkatkan keusahawanan dan keupayaan teknikal PKS. 

 Kerajaan dan sektor swasta perlu bekerja erat bagi memastikan pertumbuhan 
ekonomi yang berterusan.  Pelaksanaan program penswastaan sejak dua dekad lalu telah 
menyediakan satu landasan kerjasama antara Kerajaan dan sektor swasta. 

Program penswastaan turut menyumbang kepada peningkatan penyertaan sektor 
swasta dalam ekonomi dan seterusnya menjadikan sektor swasta peneraju pertumbuhan 
ekonomi. Namun demikian, beberapa aspek dalam program penswastaan akan diperkemas 
dan diperbaiki bagi menjadikannya lebih berkesan. 

 Perubahan yang akan dibuat termasuk memberi tumpuan kepada projek  yang 
dicadangkan Kerajaan berdasarkan keutamaan pembangunan nasional. Inisiatif 
pembiayaan swasta (PFI).  Inisiatif pembiayaan swasta (PFI) akan diperkenalkan sebagai 
pendekatan baru di bawah program penswastaan.  Kerajaan bercadang untuk memperluas 
pelaksanaan projek PFI dalam tempoh Rancangan untuk merangsang lagi pelaburan sektor 
swasta dalam negara menerusi pembangunan prasarana dan utiliti.  Saya ulangi, Kerajaan 
bercadang untuk memperluas pelaksanaan projek (PFI) dalam tempoh rancangan untuk 
merangsang lagi pelaburan sektor swasta dalam negara menerusi pembangunan prasarana 
dan utiliti.  Pendekatan ini juga akan membantu merangsang industri binaan yang selam 
lima tahun telah menguncupi. 

 FPI akan digunakan dalam dua keadaan.  Pertama PFI dapat memudahkan 
pelaksanaan projek Kerajaan dengan lebih cekap dan menyeimbangkan perkongsian risiko 
dan ganjaran antara Kerajaan dengan pihak swasta.  Kedua, PFI boleh digunakan dengan 
Kerajaan memberi bantuan untuk meningkatkan daya maju projek sektor swasta yang 
dikategorikan sebagai strategik atau dalam bidang yang dipromosikan.  Antara projek yang 
telah dikenal pasti oleh Kerajaan yang boleh dilaksanakan menggunakan kaedah PFI 
termasuk perkhidmatan pengangkutan awam dan pembangunan infrastruktur pendidikan.  
Dengan pelaksanaan yang teliti, PFI akan mengurangkan kos pemilikan aset yang perlu 
ditanggung oleh Kerajaan serta mempergiatkan pelaburan sektor swasta bagi tujuan 
pembangunan kawasan dan wilayah yang dikenal pasti. 

 Untuk terus berdaya saing, inisiatif untuk memperluas pasaran bagi produk dan 
perkhidmatan Malaysia akan diperhebat dengan mengukuhkan kedudukan dalam pasaran 
tradisional dan menerokai pasaran baru.  Inisiatif liberalisasi di bawah WTO dan AFTA serta 
perdagangan bebas dua hala yang sedang diusahakan dengan beberapa negara di Asia 
Timur, Asia Selatan dan Asia Pasifik akan memperluas jangkauan global dan memberi 
peluang tambahan kepada perdagangan dan pelaburan Malaysia. 

 

Teras Kedua: Meningkatkan Keupayaan Pengetahuan dan Inovasi Negara serta 
Memupuk ‘Minda Kelas Pertama’ 

Tuan yang di-Pertua, rakyat adalah aset negara paling berharga Pembangunan 
modal insan anjakan minda dan pemikiran warga merupakan salah satu cabaran terbesar.  
Sekiranya kita ingin melangkah ke era ekonomi berpaksikan pengetahuan, jika kita mahu 
menjadi negara maju dan kekal pada tahap tersebut, pembangunan modal insan harus 
diutamakan.  Dalam konteks dunia global, modal insan bermutu tinggi adalah satu 
keperluan, bukan lagi satu kemewahan. 

 Usaha membangunkan modal insan berkualiti akan dipergiatkan. Pendekatan 
kepada pembangunan modal insan haruslah secara holistik, menekankan pembangunan 
ilmu pengetahuan, kemahiran, modal intelektual termasuk ilmu sains, teknologi dan 
keusahawanan, dan juga pembudayaan sikap progresif serta nilai etika dan moral yang 
tinggi. 

Inilah yang dikatakan modal insan berminda kelas pertama. Tiga strategi utama 
untuk melahirkan modal insan kelas pertama akan dilaksanakan:   

 



besar domestik dan multinasional (MNC). Usaha akan turut dilaksanakan bagi meningkatkan keusahawanan dan keupayaan teknikal PKS. Kerajaan dan sektor swasta perlu bekerja erat bagi memastikan pertumbuhan ekonomi yang berterusan. Pelaksanaan program penswastaan sejak dua dekad lalu telah menyediakan satu landasan kerjasama antara Kerajaan dan sektor swasta. Program penswastaan turut menyumbang kepada peningkatan penyertaan sektor swasta dalam ekonomi dan seterusnya menjadikan sektor swasta peneraju pertumbuhan ekonomi. Namun demikian, beberapa aspek dalam program penswastaan akan diperkemas dan diperbaiki bagi menjadikannya lebih berkesan. Perubahan yang akan dibuat termasuk memberi tumpuan kepada projek yang dicadangkan Kerajaan berdasarkan keutamaan pembangunan nasional. Inisiatif pembiayaan swasta (PFI). Inisiatif pembiayaan swasta (PFI) akan diperkenalkan sebagai pendekatan baru di bawah program penswastaan. Kerajaan bercadang untuk memperluas pelaksanaan projek PFI dalam tempoh Rancangan untuk merangsang lagi pelaburan sektor swasta dalam negara menerusi pembangunan prasarana dan utiliti. Saya ulangi, Kerajaan bercadang untuk memperluas pelaksanaan projek (PFI) dalam tempoh rancangan untuk merangsang lagi pelaburan sektor swasta dalam negara menerusi pembangunan prasarana dan utiliti. Pendekatan ini juga akan membantu merangsang industri binaan yang selam lima tahun telah menguncupi. FPI akan digunakan dalam dua keadaan. Pertama PFI dapat memudahkan pelaksanaan projek Kerajaan dengan lebih cekap dan menyeimbangkan perkongsian risiko dan ganjaran antara Kerajaan dengan pihak swasta. Kedua, PFI boleh digunakan dengan Kerajaan memberi bantuan untuk meningkatkan daya maju projek sektor swasta yang dikategorikan sebagai strategik atau dalam bidang yang dipromosikan. Antara projek yang telah dikenal pasti oleh Kerajaan yang boleh dilaksanakan menggunakan kaedah PFI termasuk perkhidmatan pengangkutan awam dan pembangunan infrastruktur pendidikan. Dengan pelaksanaan yang teliti, PFI akan mengurangkan kos pemilikan aset yang perlu ditanggung oleh Kerajaan serta mempergiatkan pelaburan sektor swasta bagi tujuan pembangunan kawasan dan wilayah yang dikenal pasti. Untuk terus berdaya saing, inisiatif untuk memperluas pasaran bagi produk dan perkhidmatan Malaysia akan diperhebat dengan mengukuhkan kedudukan dalam pasaran tradisional dan menerokai pasaran baru. Inisiatif liberalisasi di bawah WTO dan AFTA serta perdagangan bebas dua hala yang sedang diusahakan dengan beberapa negara di Asia Timur, Asia Selatan dan Asia Pasifik akan memperluas jangkauan global dan memberi peluang tambahan kepada perdagangan dan pelaburan Malaysia. Teras Kedua: Meningkatkan Keupayaan Pengetahuan dan Inovasi Negara serta Memupuk 'Minda Kelas Pertama' Tuan yang di-Pertua, rakyat adalah aset negara paling berharga Pembangunan modal insan anjakan minda dan pemikiran warga merupakan salah satu cabaran terbesar. Sekiranya kita ingin melangkah ke era ekonomi berpaksikan pengetahuan, jika kita mahu menjadi negara maju dan kekal pada tahap tersebut, pembangunan modal insan harus diutamakan. Dalam konteks dunia global, modal insan bermutu tinggi adalah satu keperluan, bukan lagi satu kemewahan. Usaha membangunkan modal insan berkualiti akan dipergiatkan. Pendekatan kepada pembangunan modal insan haruslah secara holistik, menekankan pembangunan ilmu pengetahuan, kemahiran, modal intelektual termasuk ilmu sains, teknologi dan keusahawanan, dan juga pembudayaan sikap progresif serta nilai etika dan moral yang tinggi. Inilah yang dikatakan modal insan berminda kelas pertama. Tiga strategi utama untuk melahirkan modal insan kelas pertama akan dilaksanakan: